Ku na phostara leyi nga kona ya timfanelo ta vabohiwa. Phostara yi fanele ku damarhetiwa ekhumbini ku nga se sungula xiyenge xa ku khoma vanhu. Va GCIS va na theknoloji ya xiyenge xa swa vuxaxisi , na vuhlayiseki bya ntirhiso ku sirhelela vutivi lebyi byi nga nyiketiwa hi vatirhisi eka ku lahlekeriwa, ku tirhisiwa hi ndlela leyi nga fanelangiku, ku cinciwa, kumbe ku onhiwa. Ku ta tekiwa magoza hinkwawo lama faneleke ku sirhelela vutivi bya mutirhisi. Vatirhi lava va nga na mfanelo, lava va langutaneke na nhlayiso wa ku tirha kahle ka vutivi lebyi byi faneleke ku hlayisiwa tani hi xihundla , lebyi byi nga tisiwa, va languteriwa leswaku va hlayisa xihundla xa vutivi byo tano . Pholisi leyi yi tirha eka vatirhi hinkwavo va GCIS kumbe minhlangano ya mfumo leyi yi nga amukelaku vutivi byo tano eka GCIS. Swi tshimbisiwile eka munhu wun'wana na wun'wana, bindzu, kumbe nhlangano ku fikelela kumbe ku ringeta ku fikelela hi ndlela leyi nga ri ku mfanelo na nawu eka tluka rihi na rihi ra website, kumbe ku dilivhara kumbe ku ringeta ku dilivhara khodi yo ka yi nga ri nawini, ku vavisa, kumbe hi ndlela yo homboloka eka website leyi. Loko munhu a dilivhara kumbe a ringeta ku dilivhara khodi yo onha leyi yi nga ri ku nawini, leyi onhaku eka website leyi, kumbe a ringeka ku fikelela hi ndlela leyi nga ri ku nawini eka tluka rihi na rihi ra website leyi, munhu yoloye u ta vekiwa nandzu wa vugevenga, kasi loko va GCIS kumbe nhlangano wun'wana wa mfumo wu vaviseka kumbe ku lahlekeriwa, ku nga pfuriwa na nandzu wa ku rihisiwa.